CELEX: 32006D0914
Language: hu
Date: 2006-11-13 00:00:00
Title: 2006/914/EK: A Tanács határozata ( 2006. november 13. ) az Európai Közösség és a Norvég Királyság között létrejött, Norvégiának a Kábítószerek és a Kábítószer-függőség Európai Megfigyelőközpontja (KKEM) munkájában történő részvételéről szóló megállapodás szerinti norvégiai pénzügyi hozzájárulás összegének felülvizsgálatáról szóló, az Európai Közösség és a Norvég Királyság közötti megállapodás megkötéséről

12.12.2006   
            
            
               HU
            
            
               Az Európai Unió Hivatalos Lapja
            
            
               L 349/47
            
         A TANÁCS HATÁROZATA
   (2006. november 13.)
   az Európai Közösség és a Norvég Királyság között létrejött, Norvégiának a Kábítószerek és a Kábítószer-függőség Európai Megfigyelőközpontja (KKEM) munkájában történő részvételéről szóló megállapodás szerinti norvégiai pénzügyi hozzájárulás összegének felülvizsgálatáról szóló, az Európai Közösség és a Norvég Királyság közötti megállapodás megkötéséről
   (2006/914/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 152. cikkére, összefüggésben a 300. cikk (2) bekezdése első albekezdésének első mondatával és a 300. cikk (3) bekezdésének első albekezdésével,
   tekintettel a Bizottság javaslatára,
   tekintettel az Európai Parlament véleményére (1),
   mivel:
   
               (1)
            
            
               A Kábítószerek és a Kábítószer-függőség Európai Megfigyelőközpontjának létrehozásáról szóló, 1993. február 8-i 302/93/EGK tanácsi rendelet (2) 13. cikke szerint a megfigyelőközpont nyitott arra, hogy a Közösségen kívüli mindazon országok részt vegyenek tevékenységében, amelyeknek a Közösséggel és a tagállamokkal közös érdekeik fűződnek a megfigyelőközpont céljaihoz és munkájához.
            
         
               (2)
            
            
               Az Európai Közösség és a Norvég Királyság közötti, Norvégiának a Kábítószerek és a Kábítószer-függőség Európai Megfigyelőközpontja munkájában történő részvételéről szóló megállapodást (3)2000. október 19-én írták alá, és 2001. január 1-jén lépett hatályba. E megállapodás 5. cikke rendelkezik Norvégia pénzügyi hozzájárulásáról a Kábítószerek és a Kábítószer-függőség Európai Megfigyelőközpontja (KKEM) munkájához.
            
         
               (3)
            
            
               Az Európai Unió bővítését követően Norvégia kérte a KKEM munkájához nyújtott pénzügyi hozzájárulásának felülvizsgálatát.
            
         
               (4)
            
            
               A Bizottság a Közösség nevében tárgyalásokat folytatott Norvégiával az Európai Közösség és a Norvég Királyság között létrejött, Norvégiának a Kábítószerek és a Kábítószer-függőség Európai Megfigyelőközpontja munkájában történő részvételéről szóló megállapodás szerinti norvégiai pénzügyi hozzájárulás összegének felülvizsgálatáról szóló megállapodásról.
            
         
               (5)
            
            
               A 2005. november 11-én parafált megállapodást jóvá kell hagyni,
            
         A KÖVETKEZŐKÉPPEN HATÁROZOTT:
   1. cikk
   Az Európai Közösség és a Norvég Királyság között létrejött, Norvégiának a Kábítószerek és a Kábítószer-függőség Európai Megfigyelőközpontja (KKEM) munkájában történő részvételéről szóló megállapodás szerinti norvégiai pénzügyi hozzájárulás összegének felülvizsgálatáról szóló, az Európai Közösség és a Norvég Királyság közötti megállapodás a Közösség nevében jóváhagyásra kerül.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személy(eke)t.
   3. cikk
   A Tanács elnöke felhatalmazást kap, hogy kijelölje a megállapodás 3. cikkében előírt diplomáciai jegyzék megküldésére jogosult személy(eke)t.
   4. cikk
   Ezt a határozatot az Európai Unió Hivatalos Lapjában közzé kell tenni.
   
      Kelt Brüsszelben, 2006. november 13-án.
      
         
            a Tanács részéről
         
         
            az elnök
         
         E. TUOMIOJA
      
   
   
      (1)  2006.10.24-i vélemény (a Hivatalos Lapban még nem tették közzé).
   
      (2)  HL L 36., 1993.2.12., 1. o. A legutóbb az 1651/2003/EK rendelettel (HL L 245., 2003.9.29., 30. o.) módosított rendelet.
   
      (3)  HL L 257., 2000.10.11., 24. o.
    ---documentbreak--- 
   
               12.12.2006   
            
            
               HU
            
            
               Az Európai Unió Hivatalos Lapja
            
            
               L 349/49
            
         MEGÁLLAPODÁS
   az Európai Közösség és a Norvég Királyság között az Európai Közösség és a Norvég Királyság között létrejött, Norvégiának a Kábítószerek és a Kábítószer-függőség Európai Megfigyelőközpontja (KKEM) munkájában történő részvételéről szóló megállapodás szerinti norvégiai pénzügyi hozzájárulás összegének felülvizsgálatáról
   Az EURÓPAI KÖZÖSSÉG (a továbbiakban: a Közösség),
   egyrészről,
   és a NORVÉG KIRÁLYSÁG (a továbbiakban: Norvégia),
   másrészről,
   EMLÉKEZTETVE az Európai Közösség és a Norvég Királyság között létrejött, Norvégiának a Kábítószerek és a Kábítószer-függőség Európai Megfigyelőközpontja (KKEM) munkájában történő részvételéről szóló megállapodásra, amelyet 2000. október 19-én írtak alá és 2001. január 1-jén lépett hatályba és különösen annak 5. cikkére, amely szabályozza a Norvégia által a KKEM munkájához nyújtott pénzügyi hozzájárulást,
   TEKINTETTEL ARRA, hogy Norvégia az Európai Unió bővítésére tekintettel kérte a KKEM munkájához nyújtott pénzügyi hozzájárulásának felülvizsgálatát,
   ELHATÁROZTÁK, HOGY MEGKÖTIK EZT A MEGÁLLAPODÁST:
   1. cikk
   Az Európai Közösség és a Norvég Királyság között létrejött, Norvégiának a KKEM munkájában történő részvételéről szóló megállapodás 5. cikkének helyébe a következő szöveg lép:
   
      „5. cikk
      Az e megállapodás mellékletében megállapított rendelkezésekkel összhangban – amely melléklet a megállapodás szerves részét képezi – Norvégia pénzügyi hozzájárulást nyújt a megfigyelőközpont tevékenységeihez.”
   
   2. cikk
   E megállapodás melléklete az Európai Közösség és a Norvég Királyság között létrejött, Norvégiának a KKEM munkájában történő részvételéről szóló megállapodás mellékletének helyébe lép.
   E megállapodás hatálybalépése évének elejétől a mellékletben szereplő képletet kell alkalmazni a Norvégia által a KKEM költségvetéséhez nyújtott pénzügyi hozzájárulás kiszámításához.
   3. cikk
   E megállapodás a Szerződő Feleknek a megállapodás hatálybalépésével kapcsolatos jogi kötelezettségei teljesítését megerősítő diplomáciai jegyzékei közül a későbbi jegyzék kézhezvételének napját követő második hónap első napján lép hatályba.
   MELLÉKLET
   Norvégia pénzügyi hozzájárulása
   
               1.
            
            
               Az Európai Unió esetleges jövőbeni bővítéseinek figyelembevétele és későbbi kiigazítások elkerülése érdekében a Norvégia hozzájárulásának kiszámítására alkalmazott képlet a következő:
               A Reitox finanszírozása nélkül számított közösségi támogatás összege/(az Európai Unió tagállamainak száma + 1) – 10 %.
            
         
               2.
            
            
               A Norvégia által nyújtott pénzügyi hozzájárulás az Unió tagállamainak számától függetlenül nem lehet kevesebb, mint 271 000 euro (2004-es árak mellett). Ez az összeg megfelel annak a KKEM által 2001-ben becsült költségnek, amellyel az Unió egy állammal történő kibővülése jár. Ez az összeg évente technikai kiigazításra kerül az árak és a bruttó nemzeti jövedelem (GNI) Európai Unióban való alakulása alapján.